Diari Oficial de la Generalitat Valenciana


Sumari del DOGV 4272, del 17-06-2002 (2002/6000)

Notificació al senyor Antonio Cumplido Campos. Expedient número R-292/2001.
---------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6000


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Antonio Cumplido Campos. Expedient número R-292/2001. [2002/M6000]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar al senyor Antonio Cumplido Campos, carrer de José Ballester, 60-2n-C, 46846 València, la resolució del recurs d'alçada amb el número de referència interna R-292/2001.
  
Resolució
  
Examinat el recurs d'alçada formulat pel senyor Antonio Cumplido Campos contra la resolució del Servici Territorial d'Arquitectura i Habitatge de València, en l'expedient per sol·licitud de visat i finançament qualificat per a l'adquisició d'un Habitatge ja construït, número 46/1T/0355/2000/250.
  
Antecedents de fet
  
1. El senyor Antonio Cumplido Campos, adquirent d'un habitatge ja construït per mitjà d'escriptura de compravenda de data 7 de gener de 2000, va presentar en el Servici Territorial d'Arquitectura i Habitatge de València, sol·licitud de visat i d'ajudes econòmiques directes el dia 25 de febrer del dit any.
  
2. A la vista de la documentació presentada, amb data 3 de març de 2000, el Servici Territorial d'Arquitectura i Habitatge de València, va resoldre (VYC 510) visar de conformitat la citada escriptura i, si és procedent, concedir la subsidiació per un període inicial de cinc anys, del tipus d'interés del conveni d'un préstec qualificat (del Pla d'Habitatge 98-2001), d'acord amb les condicions i les limitacions establides pel Reial Decret 1.186/1998, de 12 de juny. Així mateix, es va posar en coneixement de l'interessat, entre d'altres extrems el següent: «Per a sol·licitar este préstec disposa de sis mesos comptadors des de la data de recepció d'esta resolució, per la qual cosa és important que l'entitat bancària li expedisca un certificat en el qual conste la data en què vosté sol·licita el préstec. També haurà de tindre en compte que si transcorren 12 mesos des de la recepció de la present sense que vosté acredite que se li ha concedit un préstec qualificat o sol·licite les subvencions, es produirà la caducitat i posterior arxiu del seu expedient».
  
Segons consta en el revers del justificant de recepció que es troba en l'expedient la dita resolució va ser rebuda per l'interessat amb data 14 de juny de 2000.
  
3. Per mitjà d'escrit remés per carta certificada amb justificant de recepció de data 13 de desembre de 2000, el Servici Territorial d'Arquitectura i Habitatge va comunicar a l'interessat, «que disposa del termini de 12 mesos, comptadors des del sendemà de la data de notificació del visat, per a sol·licitar la concessió de les subvencions personals i acreditar la disposició de préstec qualificat, i en tot cas, d'un termini de tres mesos des del sendemà de la recepció de la present, i se li advertix que, si no ho fa en els terminis assenyalats, es procedirà a dictar resolució per la qual es declara la caducitat de la citada resolució de concessió de visat de contracte i subsidiació per a adquisició de l'habitatge ja construït, només a l'efecte de sol·licitud de les subvencions personals».
  
Així mateix, es va notificar a l'interessat la possibilitat de sol·licitar la pròrroga del termini de 12 mesos establit en l'article 5.5, segon paràgraf, del Decret 173/1998, de 20 d'octubre, del Govern Valencià, abans del transcurs d'este.
  
4. Vist l'expedient, transcorregut el termini de 12 mesos sense que l'interessat haguera sol·licitat la pròrroga, ni acreditat la disposició del préstec qualificat el cap del Servici Territorial d'Arquitectura i Habitatge, va dictar amb data 3 de juliol de 2001, resolució per la qual es declara la caducitat de la resolució de visat i finançament qualificat (VYC 510), només a l'efecte de sol·licitar les subvencions personals.
  
5. Contra la citada resolució, el senyor Antonio Cumplido Campos va interposar recurs d'alçada en el termini i en la forma adequada, amb els documents i les al·legacions que consten en este i als quals ens remetem en benefici de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4.165 de 10 de gener de 2002).
  
2. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada.
  
3. En virtut del que establix l'article 92.1 de la Llei 30/1992, de 26 de novembre, de RJAP i PAC, en els procediments iniciats a sol·licitud de l'interessat, quan es produïsca la seua paralització per causa imputable a este, l'administració li advertirà que transcorreguts tres mesos es produirà la caducitat d'este. Tot això en relació amb el que establix l'article 5.5, segon paràgraf del Decret 173/1998, de 20 d'octubre, del Govern Valencià. Consumit este termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions, i ho notificarà a l'interessat.
  
4. De conformitat amb el que disposa l'article 49, apartat 1 i 3 de la mencionada Llei 30/1992, de 26 de novembre, de RJAP i PAC, «L'administració, excepte precepte contrari, podrà concedir d'ofici o a petició dels interessats una ampliació dels terminis establits, que no excedisca de la meitat d'estos, si les circumstàncies ho aconsellen, i amb això no es perjudiquen drets de tercers... Tant la petició dels interessats com la decisió sobre l'ampliació, s'hauran de produir, en tot cas, abans del venciment del termini que es tracte. En cap cas podrà ser objecte d'ampliació, un termini ja vençut. Els acords sobre ampliació de terminis o sobre la seua denegació no són susceptibles de recurs».
  
5. En el cas que ens ocupa, examinada la documentació que es troba en l'expedient es comprova que si bé en data 5 de desembre de 2000, es va advertir a l'interessat, en virtut del que disposa l'article 49 de la mencionada Llei 30/1992, la possibilitat que disposava de sol·licitar la pròrroga del termini de 12 mesos establit en l'article 5.5, paràgraf segon, del Decret 173/98, de 20 d'octubre, en relació a l'article 57.2 de la Llei 30/1992, de 26 de novembre, aspecte que l'adquirent no va efectuar, la veritat és que vençut el mencionat termini sense que l'interessat acreditara la disposició del préstec, este estava emparat en les garanties que li concedia l'invocat article 92 de la Llei 30/1992 i en el termini de tres mesos que en este s'establix i que és d'observar, de conformitat amb el que es consigna en l'article 56 de la repetida Llei 30/1992, i com açò no es va fer en aquell moment, procedix retrotraure les actuacions perquè a la vista del que actua i després dels tramites oportuns es dicte nova resolució ajustada a dret.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Estimar el recurs d'alçada interposat pel senyor Antonio Cumplido Campos contra la Resolució del Servici Territorial d'Arquitectura i Habitatge de València amb data 3 de juliol de 2001, que queda revocada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del sendemà de la notificació d'esta, segons els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime convenient.